مَتّیٰ 19
19-نجی باب
نیکاح و طالاق بارادا
مَرقُس 10:1-12
1عیسی بو سُزلِری تاماملاندان سُنگ، جلیلهدِن چیقیپ، اُردُن آرناسینینگ آنگیرسینداقی یهودیه اِطرافینا گیتدی. 2اولی جِماغات اُنونگ ایزینا دوشدی، عیسی هِم شُل یِرده اُلارینگ مِریضلِرینی شِفا بِردی.
3عیسانینگ یانینا گِلِن کَبیر فَریسیلِر اُنی ایمتِحان اِتمِک اوچین: «بیر آدامینگ هِر بیر زادی باهانالاپ، آیالینی طالاق بِرمِگی شِریغاتا دُغری گِلیَرمی؟» دیییپ سُرادیلار. 4عیسی هِم: «سیز نَمه تُوراتدا اُقیمادینگیزمی؟ یارادانینگ اُزی اُزال-باشدا ”اُلاری اِرکِک و آیال اِدیپ یاراتدی“- . 5- شِیله هِم: ”شُل سِبَپدِن اِرکِک اِنه-آتاسینی تِرک اِدیپ، آیالی بیلِن بیرلِشیَر و اُلارینگ ایکیسی بیر تِن بُلیار.“ 6شِیلهلیکده، اُلار ایندی ایکی دَل، بیر تِندیر. شُنونگ اوچین هِم خودایینگ بیرلِشدیرِنینی اینسان آییرماسین» دییدی.
7- فَریسیلِر عیسادان: «اُندا نَمه اوچین موسی طالاق نامهسینی یازیپ، آیریلیشماغا ایختییار بِریپدیر؟» دیییپ سُرادیلار. 8عیسی اُلارا: «موسی سیزینگ قاتی یورِکدیگینگیز اوچین آیالینگیزی طالاق بِرمَگه ایختییار بِردی، اِمّا اُزال-باشدا بِیله دَلدی. 9مِن سیزه شونی آیدیاندیرین: هِر کیم آیالینی زینادان باشغا سِبَپ بیلِن طالاق بِریپ، باشغا آیالا اُیلِنسه، زینا اِدیَندیر» دیییپ جُغاپ بِردی.
10شَگیرتلِر اُنگا: «اِگِر اَر-آیالینگ آراسینداقی یاغدای شِیله بُلسا، اُندا اُیلِنمِزلیک قُوودیر» دیییشدیلِر. 11اِمّا عیسی اُلارا: «هِمّه آداملار بو سُزی قابول اِدیپ بیلمِزلِر، یِکه اُزلِرینه بِرلِنلِر قابول اِدیپ بیلِرلِر. 12کَبیر آداملار عُمور بُیی آغتادیرلار، کَبیرلِری بُلسا آداملار طارافیندان آغتا اِدیلِندیر. باشغا بیرلِری بُلسا، آسمانینگ پاتیشاهلیغینینگ خاطیراسینا هیچ کیم بیلِن بیرلِشمِیَر. مونی قابول اِدیپ بیلِن قابول اِتسین» دییدی.
عیسی چاغالارا بِرِکِت بِریَر
مَرقُس 10:13-16؛ لوقا 18:15-17
13سُنگرا باشلارینا اِلینی قُیوپ، دُغا-دیلِگ اِتسین دیییپ، آداملار چاغالاری عیسانینگ یانینا گِتیردیلِر، اِمّا شَگیرتلِر چاغالاری گِتیرِنلِره کَیِدیلِر. 14عیسی بُلسا: «چاغالاری مِنینگ یانیما گُیبِرینگ، اُلاری ساقلامانگ، سِبَبی آسمانینگ پاتیشاهلیغی شولار یالیلارینگقیدیر» دییدی. 15اِلِّرینی اُلارینگ باشلارینا قُیوپ، بِرِکِت بِرِندِن سُنگ، عیسی اُل یِردِن گیتدی.
بای یاش ییگیت
مَرقُس 10:17-31؛ لوقا 18:18-30
16شُل ماحال بیر آدام عیسانینگ یانینا گِلیپ: «اِی، اُستاد، اِبِدی یاشایشیم بُلار یالی، مِن نَمه یاغشی ایش اِتمِلی؟» دیییپ سُرادی. 17عیسی: «نَمه اوچین مِندِن یاغشی ایش حاقیندا سُرایارسینگ؟ یِکه خودایدان باشغا هیچ کیم یاغشی دَلدیر. اِگِر اِبِدی یاشایشا قُووشماق ایسلِیَن بُلسانگ، دِستورلاری بِرجای اِت» دییدی. 18- اُل عیسادان: «هایسی دِستورلاری؟» دیییپ سُرادی. عیسی: «آدام اُلدورمه، زینا اِتمه، اُغورلیق اِتمه، یالان شاهاتلیق بِرمه، 19اِنه-آتانگا حُرمات قُی، هِمسایانگی اُزونگی سُیشونگ یالی سُی» دیییپ جُغاپ بِردی. 20یاش ییگیت عیسادان: «مِن بولارینگ هِمّهسینی یاشلیغیمدان بَری بِرجای اِدیپ گِلیَرین، یِنه نَمه کِمیم بار؟» دیییپ سُرادی. 21عیسی اُنگا: «کَمیل بُلایین دییسِنگ، گیت-ده، نَمَهنگ بار بُلسا ساتیپ، قاریپلارا پایلا، شُندا آسماندا خازینانگ بُلار. سُنگرا گِل-ده، مِنینگ ایزیما دوش» دییدی. 22یاش ییگیت بو سُزی اِشیدیپ، غاملی بُلوپ گیتدی، سِبَبی اُنونگ مال-مولکی کَندی.
23عیسی شَگیرتلِرینه: «سیزه دُغروسینی آیدیارین، بای آدامینگ آسمانینگ پاتیشاهلیغینا گیرمِگی قیندیر. 24مِن سیزه یِنه-ده شونی آیدیارین، بیر دویَهنینگ اینگَّهنینگ گُزوندِن گِچمِگی بای آدامینگ خودایینگ پاتیشاهلیغینا گیرمِگیندِن آنگساتدیر» دییدی. 25مونی اِشیدِنلِرینده، شَگیرتلِری قاتی حایران قالیپ: «اُندا کیم نِجات تاپیپ بیلِر؟» دیییپ سُرادیلار. 26عیسی اُلارا گُزَّپ: «اینسانلار اوچین بو مومکین دَل، اِمّا خودای اوچین هِمّه زات مومکیندیر» دییدی.
27سُنگرا پِطرُس اُنگا: «اینه، بیز هِمّه زادیمیزی تِرک اِدیپ، سِنینگ ایزینگا دوشدوک! مونونگ اوچین بیز نَمه آلاریس؟» دییدی. 28عیسی اُلارا: «سیزه دُغروسینی آیدیارین، هِمّه زادینگ تَزهلِنِن زامانی اینسان اُغلی اُز بِییک تاختیندا اُتوراندا، مِنینگ ایزیما دوشِن سیز هِم اُن ایکی تاختدا اُتوریپ، اسرائیلینگ اُن ایکی طایفاسینینگ اوستوندِن قاضیلیق اِدِرسینگیز. 29هِر کیم مِنینگ خاطیرام اوچین اُیلِرینی، دُغانلارینی، آیال دُغانلارینی، آتاسینی، اِنهسینی، اُغلان-اوشاقلارینی، مال مولکلِرینی تِرک اِدِن ایزینا یوز بِرابار اِدیپ قایتاریپ آلار. اُلار اِبِدی یاشایشینگ میراثچیسی بُلارلار. 30اِمّا اَوَّلکیلِرینگ کَنسی آخیرقیلار، اینگ آخیرقیلارینگ هِم اَوَّلکیلِر بُلارلار» دییدی.
knc_Arab kas_Arab azb_Arab knc_Arab azb_Arab azb_Arab azb_Arab azb_Arab knc_Arab knc_Arab azb_Arab azb_Arab knc_Arab azb_Arab azb_Arab azb_Arab